Kohalike elanike vanemad olid varem sinnasamasse välja saadetud - täiesti asustamata taigasse, kus paiknes vaid mõni üksik ostjaki osmik või telk... See, mis kohalikud elanikud rääkisid oma asustamisest Siberisse ja rahva väljasuremisest nälja tõttu, kõlas meile mingi hirmu- ja õudusjutuna, mitte 20. sajandi reaalsusena. Paraku oli see siiski elus tõde... Altai krai ja Musta mere äärest toodi siia sakslasi,  nendel olevat omaette küla eemal soos, väga viletsas kohas, nimega Berjozovka. Kaardil on see 15-20 km lõuna pool Maiskit.